Diari Oficial de la Generalitat Valenciana


Sumari del DOGV 6124, del 16-10-2009 (2009/11041)

RESOLUCIÓ de 7 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria d'Immigració i Ciutadania, i la Universitat Internacional Menéndez Pelayo per a potenciar l'estudi de la convivència i la participació ciutadana a través de cursos de formació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11888


Data del document
:   07-10-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Immigració i Ciutadania
    * participació social
    * educació cívica
    * cooperació administrativa
    * universitat

RESOLUCIÓ de 7 d'octubre de 2009, del director general de Relacions amb les Corts i Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria d'Immigració i Ciutadania, i la Universitat Internacional Menéndez Pelayo per a potenciar l'estudi de la convivència i la participació ciutadana a través de cursos de formació. [2009/11755]  
La Generalitat, a través de la Conselleria d'Immigració i Ciutadania, i la Universitat Internacional Menéndez Pelayo han subscrit, després de la tramitació prèvia reglamentària, el 22 de juliol de 2009, el conveni de col·laboració per a potenciar l'estudi de la convivència i la participació ciutadana a través de cursos de formació.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1874/2009, i que figura com a annex d'esta resolució.  
València, 7 d'octubre de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre la Generalitat, a través de la Conselleria d'Immigració i Ciutadania, i la Universitat Internacional Menéndez Pelayo per a potenciar l'estudi de la convivència i la participació ciutadana a través de cursos de formació   
València, 22 de juliol de 2009  
Reunits  
D'una part, Rafael Blasco Castany, conseller d'Immigració i Ciutadania, nomenat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell, que es troben autoritzat per a la firma d'este conveni per acord del Consell de data 26 de juny de 2009.  
D'una altra part, Salvador Ordóñez Delgado, en qualitat de rector de la Universitat Internacional Menéndez Pelayo, amb domicili social a Madrid, c/ Isaac Peral, 23, en nom i representació d'esta. Està legitimat per a este acte per raó del nomenament efectuat per Reial Decret 1342/2006, de 21 de novembre (BOE núm. 279 de 22 de novembre de 2006) i l'art. 12.4 del Reial Decret 331/2002, de 5 d'abril, pel qual s'aprova l'Estatut de la Universitat Internacional Menéndez Pelayo (BOE núm. 88, de 12 d'abril de 2002).  
Les parts en la representació que ostenten i reconeixent-se mútuament la capacitat per a convindre i obligar-se en els termes del present conveni,  
Manifesten  
I. El Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, atorga a la Conselleria d'Immigració i Ciutadania competències en matèria d'immigració, participació ciutadana i cooperació al desenrotllament.   
A l'empara d'estes competències, correspon a la Conselleria d'Immigració i Ciutadania posar en marxa i fomentar polítiques d'immigració, participació ciutadana i cooperació al desenrotllament d'acord amb al societat de hui.  
Per a això cal desplegar i impulsar polítiques integradores i participatives de la ciutadania, a fi d'aconseguir un model més avançat de democràcia amb majors nivells de participació.  
El Decret 101/2007, de 13 de juliol, del Consell, pel qual s'aprova el Reglament Orgànic i Funcional de la Conselleria d'Immigració i Ciutadania, atribuïx a la Direcció General de Ciutadania i Integració, la funció d'impulsar l'acostament de les institucions de la Generalitat a la societat civil i als ciutadans, així com dur a terme el desenrotllament de les actuacions de caràcter institucional amb xarxes socials dins i fora de la Comunitat Valenciana.  
La Llei 11/2008, de 3 de juliol, de la Generalitat, de Participació Ciutadana de la Comunitat Valenciana, perseguix impulsar la participació de la ciutadania en els assumptes públics i enfortir el teixit associatiu, generant una cultura participativa en la societat valenciana.  
El Pla director de Ciutadania 2008-2011 és l'instrument que establix les línies d'actuació per al dit període en matèria de ciutadania i xarxes socials, i du a terme les mesures per a assolir els objectius plantejats en les normes anteriorment mencionades.  
II. El Reial Decret 331/2002 aprova l'Estatut de la Universitat Internacional Menéndez Pelayo establint que per al compliment dels seus fins, la Universitat, per si mateixa o en col·laboració amb altres universitats o institucions espanyoles o estrangeres, promourà relacions internacionals o interregionals de cooperació a través de:  
1. Programes conjunts d'investigació.  
2. Celebració de cursos per a estrangers.  
3. Celebració de cursos i reunions de treball de caràcter internacional i interregional, dirigides a l'estudi de problemes o àrees específiques d'investigació,  
4. Promoció de centres d'investigació,  
5. Organització d'ensenyances de tercer cicle.  
La Universitat Internacional Menéndez Pelayo és conscient que els creixents fluxos d'immigració en la Comunitat Valenciana ocasionen motius d'inquietud entre la població valenciana. Al mateix temps, determinats esdeveniments confirmen un dèficit d'integració en la societat receptora. Per tot això, este centre universitari està interessat a analitzar l'impacte de la immigració en la societat d'acollida, promoure la millora de la convivència, la participació ciutadana i la cohesió social en la societat valenciana i examinar les experiències de convivència de les diverses cultures presents en la Comunitat.  
III. Tant la Conselleria d'Immigració i Ciutadania com la Universitat Internacional Menéndez Pelayo estan interessades a fomentar la convivència de diverses cultures, facilitar la integració dels distints col·lectius en la societat valenciana i desplegar actuacions a favor de les persones immigrants.   
IV. De conformitat amb el Decret 147/2007, de 7 de setembre, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, el present conveni de col·laboració, no necessita notificació a la Comissió Europea per no reunir els requisits de l'article 87 del Tractat Constitutiu de la Comunitat Europea, ja que la dita subvenció no suposa cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.  
Per tot això, les parts es reconeixen mútuament amb competència i capacitat per a subscriure este conveni d'acord amb les següents:  
Clàusules  
Primera. Objecte  
Constituïx l'objecte del present conveni la realització per part de la Universitat Internacional Menéndez Pelayo de les actuacions següents:  
a) La realització del Curs Magistral "Global Justice", sobre pobresa i drets humans, a càrrec de Thomas Pogge, professor de Filosofia de la Universitat de Colúmbia,.  
b) La realització del Seminari "Identitat europea, ciutadania i globalització" amb l'objectiu d'identificar les bases de la presència europea en un sentit cultural, religiós, polític i econòmic enfront del fenomen de la globalització i de la multiculturalitat.  
Segona. Gastos finançables   
La Conselleria d'Immigració i Ciutadania considerarà finançables els gastos directament imputables a l'organització del curs i el seminari (honoraris de participants, viatges, allotjament, manutenció, traducció simultània?) i altres gastos de naturalesa corrent relacionats amb les activitats assenyalades.  
Tercera. Vigència del conveni  
El present conveni tindrà vigència des del dia de la firma fins al 31 de desembre de 2009, podent prorrogar-se per acord de les parts i abans de la finalització del conveni.  
Esta pròrroga es formalitzarà per escrit, per mitjà de l'oportuna addenda, amb l'autorització prèvia del Consell, i sempre que existisca crèdit adequat i suficient en el corresponent pressupost de la Generalitat.  
Quarta. Comissió de seguiment  
Amb la finalitat de vetlar per l'adequat compliment del que establix el present conveni, podrà constituir-se una Comissió de Seguiment formada per la directora general de Ciutadania i Integració o persona que designe i un tècnic nomenat per esta com a representants de la Conselleria d'Immigració i Ciutadania, i per la directora de la UIMP-València o persona que designe com a representant de la Universitat Internacional Menéndez Pelayo, que es reuniran a instàncies d'alguna de les parts, quan es considere necessari.  
Són funcions d'esta Comissió vetlar pel compliment del que establix el present conveni, així com realitzar les valoracions pertinents sobre el desenrotllament del seu objecte, a més d'afavorir en tot moment la comunicació general entre les parts.  
Cinquena. Obligacions de l'entitat  
La Universitat Internacional Menéndez Pelayo contrau pel present conveni les obligacions següents:  
a. Realitzar les actuacions que estan recollides en la clàusula primera del present conveni, que fonamenta la concessió de l'ajuda.  
b. Acreditar davant de l'entitat concedent la realització de l'objecte del present conveni, per mitjà de la presentació d'una memòria tècnica final.  
c. Sotmetre's a les actuacions de comprovació i control financer que corresponen a la Intervenció General en relació amb l'ajuda concedida.  
d. Comunicar, si és el cas, a l'entitat concedent l'obtenció d'altres subvencions, ajudes, ingressos o recursos per a la mateixa finalitat, procedent de qualssevol administracions o ens públics o privats, tan prompte com es coneguen i, en tot cas, amb anterioritat a la justificació de l'aplicació donada als fons percebuts.  
e. Acreditar davant de l'òrgan concedent que es troben al corrent en el compliment de les seues obligacions tributàries i enfront de la Seguretat Social, de conformitat amb el que establix l'article 13.7 de la Llei 38/2003, General de Subvencions, aprovat per Reial Decret 887/2003, de 17 de novembre. A l'efecte, la subscripció del present conveni per part de l'entitat comportarà l'autorització d'esta perquè la Direcció General de Ciutadania i Integració obtinga directament dels òrgans administratius corresponents l'acreditació del compliment de les obligacions tributàries i amb la Seguretat Social previstes en els articles 18 i 19 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i en este cas l'entitat no ha d'aportar els corresponents certificats. No obstant això, l'entitat podrà denegar este consentiment, per mitjà de comunicació expressa i escrita en este sentit, i en este cas es veurà obligada a aportar, quan siga requerida a l'efecte, els corresponents certificats emesos per l'Agència Estatal d'Administració Tributària, la Conselleria d'Economia, Hisenda i Ocupació i la Tresoreria de la Seguretat Social, expressius d'estar al corrent en el compliment de les seues obligacions tributàries i amb la Seguretat Social.  
f. No alterar la finalitat de les subvencions i complir totes les obligacions que establix la legislació vigent per als perceptors de fons públics.  
g. Facilitar la inspecció i el control de la Conselleria d'Immigració i Ciutadania, i en particular de la Direcció General de Ciutadania i Integració, a fi de conéixer qualsevol aspecte de l'activitat objecte de subvenció.  
h. Justificar l'ajuda concedida en els termes i en els terminis establits en la clàusula sisena del present conveni, d'acord amb les directrius i format que establisca la Direcció General de Ciutadania i Integració.  
i. Acreditar, per mitjà de declaració responsable, que no està subjecta a cap prohibició per a obtindre la condició de beneficiari, assenyalades en l'article 13 de la Llei 38/2003, de 17 de novembre, General de Subvencions, així com que no és deutora de la Generalitat per reintegrament de subvencions, d'acord amb el que preveu l'article 25 del Reial Decret 887/2003, de 17 de novembre, General de Subvencions.  
j. Procedir al reintegrament dels fons percebuts en els supòsits previstos, en l'article 37 de la Llei 38/2003, de 17 de novembre, General de Subvencions.  
k. Les altres previstes en l'article 14 de la Llei 38/2003, General de Subvencions.  
Sisena. Forma de pagament i aportacions de les parts  
La Conselleria d'Immigració i Ciutadania aportarà la quantitat de 12.000 euros, a càrrec de la línia T4051000 del capítol IV del programa pressupostari 112.90 dels Pressupostos de la Generalitat per a l'exercici 2009.  
La quantia que ha d'aportar la Conselleria d'Immigració i Ciutadania a l'empara del present conveni, es farà efectiva en el compte corrent número 5059376619 obert en el Banco de España a nom de la Universitat Internacional Menéndez Pelayo (codi entitat: 9000; codi oficina: 0001; DC: 20)  
1. De conformitat amb l'article 47 bis del Text Refós de la Llei d'Hisenda Pública de la Generalitat, el pagament de l'aportació de la Generalitat s'efectuarà d'acord amb el règim següent:   
a. Després de la firma del conveni, es pagarà el 40% de l'import prèvia presentació per part de l'entitat del projecte d'activitats i la planificació d'estes.  
b. El 60% restant es pagarà una vegada el beneficiari justifique el compliment del que s'ha acordat.  
2. A fi de justificar la correcta aplicació dels fons percebuts, la Universitat Internacional Menéndez Pelayo, es compromet a observar el que establix l'article 30 de la Llei General de Subvencions i a la justificació de la subvenció concedida, la qual es realitzarà per part de l'entitat per mitjà de la presentació, davant de la Direcció General de Ciutadania i Integració, de documentació de caràcter econòmic justificativa de l'import concedit i d'una memòria tècnica relativa a l'actuació subvencionada, en tot cas abans del 15 de novembre de 2009.  
2.1. La documentació de caràcter econòmic que s'ha de presentar ha de justificar, per un import igual o superior a la subvenció concedida, els gastos corrents ocasionats pel desenrotllament de les actuacions objecte de subvenció i contindrà:  
a. Una llista detallada de gastos, amb identificació del creditor i del concepte de gasto, import, data d'emissió i relació amb les actuacions objecte de subvenció.  
b. Les factures o documents de valor probatori equivalent acreditatius dels gastos incorporats en la llista anterior, per mitjà de la presentació d'originals o fotocòpies compulsades. Estes han de reunir els requisits recollits en el Reial Decret 1496/2003, de 28 de novembre (BOE núm. 286, de 29 de novembre), pel qual s'aprova el reglament pel qual es regulen les obligacions de facturació i es modifica el Reglament de l'Impost sobre el Valor Afegit.  
2.2. La memòria tècnica o descriptiva de l'execució dels programes subvencionats ha de permetre conéixer el nombre de beneficiaris del programa, les actuacions realitzades, el grau de compliment dels objectius proposats, els materials i la metodologia emprada i totes les altres dades que es consideren de rellevància.   
3. Els justificants presentats han de ser originals o fotocòpies degudament compulsades, corresponents a l'exercici de 2009 i han de portar aplicada la imputació al corresponent conveni.   
4. En aquells gastos subjectes a la normativa reguladora de l'Impost sobre la Renda de les Persones Físiques, ha de ser aportada la documentació justificativa de la retenció i ingrés en l'Agència Estatal d'Administració Tributària de les quantitats corresponents per rendiments del treball, rendiments d'activitats econòmiques o per rendiments procedents de l'arrendament o subarrendament d'immobles urbans.   
Així mateix, en la justificació de les retribucions de personal laboral contractat, junt amb els corresponents fulls de salaris, han d'acompanyar-se els preceptius documents de cotització a la Seguretat Social.  
Setena. Difusió  
En tots els elements de propaganda o difusió de les actuacions dutes a terme per raó del present acord, figurarà la imatge gràfica de les dos institucions.   
La Universitat Internacional Menéndez Pelayo, es compromet a deixar constància en les seues publicacions i divulgacions en general, relatives a les activitats objecte del present conveni, la col·laboració rebuda per part de la Conselleria d'Immigració i Ciutadania, per mitjà de la inserció del logotip de la institució que es facilitarà a l'efecte, a més d'informar els ciutadans, que les dites activitats estan subvencionades per la Conselleria d'Immigració i Ciutadania.  
Huitena. Extinció  
Constituirà motiu de resolució del present conveni l'incompliment de qualsevol de les seues clàusules o la concurrència de qualsevol altra causa prevista en la legislació vigent.  
En cas de resolució del present conveni, per qualsevol causa, les parts es comprometen a complir les obligacions i compromisos pendents, sempre que hagueren sigut assumits amb anterioritat a la data de finalització del conveni.  
Novena. Jurisdicció  
La Conselleria d'Immigració i Ciutadania i la Universitat Internacional Menéndez Pelayo es comprometen a intentar resoldre de manera amistosa qualsevol dubte o conflicte que puga sorgir en la interpretació i l'aplicació d'este conveni.  
En cas de no poder evitar les discrepàncies, ambdós parts acorden el sotmetiment d'estes als tribunals de l'orde contenciosa administrativa de la ciutat de València.  
I en prova de la seua conformitat, les parts firmen el present document en triplicat exemplar en el lloc i la data assenyalats en l'encapçalament.  
El conseller d'Immigració i Ciutadania: Rafael Blasco Castany  
El rector de la Universitat Internacional Menéndez Pelayo: Salvador Ordóñez Delgado.